钦定古今图书集成/明伦汇编/官常典/第109卷 > 商
## 钦定古今图书集成/明伦汇编/官常典/第109卷 > 商

### 汤有天下封虞之后于遂夏之后于夏亭

按《左传。昭公三年》：晏子曰：“箕伯直柄，虞遂伯戏，其相
胡公大姬已在齐矣。”

〈注〉《四人》皆舜后，陈氏之先。

昭公八年，史赵对晋俟曰：“自幕至于瞽瞍，无违命。”舜
重之以明德，寘德于遂，遂世守之。及胡公不淫，故周
赐之姓，使祀虞帝。

〈注〉遂，舜后。盖殷之兴，存舜之后而封遂，言舜德乃至于遂。〈疏〉三年传云“箕伯直柄，虞遂伯戏”，则遂在直柄之后，故云“盖殷兴，存舜之后而封之”也。言舜有明圣之德，其德流及于遂。

按《史记夏本纪》：“夏桀召汤而囚之夏台，已而释之。汤
修德，诸侯皆归汤，汤遂率兵以伐夏桀，桀走鸣条，桀
谓人曰：‘吾悔不遂杀汤于夏台，使至此’。”汤乃践天子
位，代夏朝天下，汤封夏之后。

〈注〉正义曰：《括地志》云：“夏亭故城在汝州。”城县东北五十四里。盖夏后所封也。

按《路史》：“遂，舜裔也。夏之世有箕伯直柄，伯戏中衰，成
汤寘之于遂，遂世守之。”

〈注〉庄公十二年，齐桓灭之。《左氏正义》及《风俗通》云：商封之于遂。《袁良碑》云：《世本》：“陈遂，舜后。虞思后箕伯，直柄中衰，汤封遂于陈以后舜。”